text: Flygtet narkobaron fortsat på fri fod
  31 marts 2014 kl. 11.59
  Den 26-årig narkohandler fra Vejle, som gravede sig ud af arresten i Tønder, er fortsat på fri fod. Den anden efterlyste er anholdt i Sønderborg og nu indsat i et mere sikkert fængsel.
  Politiet har i dag offentliggjort et foto af Hameed Quatra, som er idømt 12 års fængsel for sin medvirken i en narko-ring, der brugte unge kvinder til at smugle narko ind i landet. En del af amfetaminen blev udvekslet på parkeringspladsen ved hans bopæl på Moldevej i Vejle.
  Hameed Quatro stjal en bil fra hjemmeplejen i Tønder efter sin flugt fra arresten. Bilen blev fundet på Tulipvej i Vejle dagen efter.
  Politiet har ikke umiddelbart nogen ide om, hvor han kan opholde sig.
  Den 26-årig narko-baron er 176 cm høj og almindelig af bygning. Han har sort, kort hår.
  - Den flygtede fange har i forbindelse med flugten optrådt aggressivt. Hvis man derfor ser ham, skal man ikke selv forsøge at tilbageholde ham, men kontakte politiet på telefon 1-1-4, skriver Syd- og Sønderjyllands Politi i en efterlysning.
  